En l'actualitat, els locals dels Centres docents públics s'utilitzen per a finalitats connexes a les docents, com és ara les associatives, culturals, esportives i d'altres.
Les instal·lacions de Centres docents públics són en moltes ocasions un lloc adient on poden dur-se a terme activitats extraescolars i de promoció cultural.
Sembla oportú que aquestes activitats puguin desenvolupar-se de manera normal, sempre que això no hagi de comportar incompatibilitats amb l'activitat docent i s'asseguri que no conduiran al detriment de les pròpies instal·lacions.
Tot això és necessari que es reguli el procediment d'utilització de les instal·lacions esmentades, per tal d'aprofitar al màxim les seves possiblitats potencials com a part dels serveis de la comunitat.
Altrament, cal també establir el procediment per a la utilització de les instal·lacions dels Centres quan s'hi hagi de celebrar activitats culturals i formatives organitzades pel professor de Centres, així com aquelles reunions pròpies del desenvolupament normal de drets de reunió de pares d'alumnes, de personal no docent i dels professors.
Per això, i en virtut de les atribucions que tinc conferides per l'article sisè del Decret de 18 de setembre de 1978, sobre organització i competències dels òrgans dels Departaments,
Article primer.- El alumnes, professors, personal no docent i els pares dels alumnes podran celebrar reunions a les instal·lacions dels Centres docents públics, sempre que siguin compatibles amb el normal desenvolupament de l'activitat docent, siguin previstes al Reglament del Centre o corresponguin a l'exercici de llurs drets legalment reconeguts.
Article segon.- Als efectes de l'article anterior, els professors, alumnes, personal no docent i pares proposaran al Consell de Direcció del Centre, mitjançant els seus representants en aquest òrgan, el calendari de les respectives reuions ordinàries que considerin que s'hagin de celebrar durant el curs acadèmic.
El Consell de Direcció, examinades les propostes, resoldrà sobre els calendaris sol·licitats i determinarà els locals adients i els horaris.
Les despeses que puguin derivar-se de les reunions dels pares dels alumnes aniran a llur càrrec.
Article tercer.- 1.Els professors, alumnes, personal no docent i els pares podran sol·licitar autorització per dur a terme reunions de caràcter urgent no previstes als calendaris esmentats a l'article anterior.
2.Quan la sol·licitud es formuli pels pares dels alumnes, a l'oportuna resolució dels directors dels Centres s'hauran d'adjuntar:
a)La valoració econòmica de les despeses que origini la utilització, amb indicació del preu de les hores extraordinàries que hagi de dedicar el personal del Centre encarregat de les dependències que s'hagin d'utilitzar.
Les despeses esmentades seran abonades pels pares a la Secretaria del Centre docent a l'hora de recollir l'autorització concedida.
Article quart.- Els altres Centres docents de la localitat podran utilitzar els Centres públics per a aquelles activitats directament relacionades amb l'escola o amb finalitats acadèmiques, sempre que es facin càrrec de les despeses que la utilització comporti.
Article cinquè.- Quan es tracti d'activitats culturals, artístiques o esportives, etc., no relacionades directament amb les activitats acadèmiques, les entitats legalment constituïdes que vulguin fer ús de instal·lacions dels Centres públics hauran d'ésser autoritzades pel Cap dels Serveis Territorials, previ informe preceptiu del Consell de Direcció del Centre, que en cas d'urgència podrà ésser emès, pel director.
Les despeses originades per la utilització de les instal·lacions aniran a càrrec de les entitats que la sol·licitin.
Article sisè.- Quan els peticionaris siguin Ajuntaments es tindrà en compte això següent:
1.Els Ajuntaments tenen prioritat d'utilització de les instal·lacions dels Centres públics respecte a d'altres sol·licitants.
2.Quan es tracti d'activitats educatives, culturals, artístiques o esportives, l'autorització s'atorgarà, si s'escau, pel Consell de Direcció i, en cas d'urgència, pel director.
3.Quan es tracti d'altres activitats, les autoritzacions es concediran pel cap dels Serveis Territorials amb informe previ del Consell de Direcció.
4.Els Ajuntaments es faran càrrec de les despeses que puguin derivar-se de la utilització de les instal·lacions.
Article setè.- Per a les autoritzacions referides a l'article cinquè i les de l'apartat tercer de l'article sisè es presentarà la sol·licitud amb un mes almenys d'antel·lació a la data d'utilització, al Consell de Direcció del Centre, el qual, previ estudi, emetrà un informe amb proposta de resolució i remetrà l'expedient al cap dels Serveis Territorials en un termini no superior a quinze dies des de l'entrada de la sol·licitud a la Secretaria del Centre.
Article vuitè.- Els peticionaris de la utilització hauran d'abonar les despeses en el moment de retirar el document acreditatiu de l'autorització.
Article novè.- En els supòsits dels articles quart i sisè, 2, les sol·licituds hauran de presentar-se a la Secretaria del Centre docent amb una antelació mínima de quinze dies a la data de celebració de l'activitat.
El Consell de Direcció farà un estudi de les sol·licituds i dictarà la resolució autoritzant o denegant la petició.
Si la resolució fos positiva s'expressarà al dia i hora en què es pot verificar l.ús sol·licitat.
La resolució contindrà també la valoració econòmica detallada de les despeses originades per l'ús.
Quan se sol·liciti l'autorització amb caràcter d'urgència, se seguirà el que s'estableix a l'article tercer d'aquesta Ordre.
Article desè.- Es faculten la Direcció General d'Ensenyament Primari i la Direcció General d'Ensenyament Secundaris i Professionals perquè en l'àmbit de les seves comeses respectives despleguin i interpretin el que s'estableix en aquesta Ordre.
Barcelona, 15 d'octubre de 1981